### **CIRSMAS PIRKUMA LĪGUMS**

|   | 202 .gada .  |
| --- | --- |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas, pamatojoties uz \_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts **Pircējs**, no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk tekstā saukts **Pārdevējs**, no otras puses,

katrs atsevišķi un abi kopā saukti – puses, izsakot savu brīvu gribu, bez maldināšanas, viltus vai spaidiem, apzinoties pērkamā objekta vērtību, noslēdz šo cirsmas pirkuma līgumu (turpmāk tekstā saukts – līgums) par zemāk minēto.

**1.** **LĪGUMA PRIEKŠMETS**

1.1. **Pārdevējs** pārdod un nodod izstrādei, bet **Pircējs** pērk un pieņem izstrādei ar visām tiesībām un pienākumiem, kas tiek uzlikti meža izstrādātājam, sekojošu augoša meža cirsmu (-as) (turpmāk tekstā saukts – cirsma):

| **Novads,****saimniecība, kadastra Nr.** | **Kvartāla Nr.** | **Nogabala Nr.** | **Cirtes** **veids** | **Platība,****ha** | **Pārdodamais****likvidās koksnes apjoms, m3** | **Ciršanas apliecinājuma sērija, Nr.** | **Ciršanas apliecinājuma derīguma termiņš** |
| --- | --- | --- | --- | --- | --- | --- | --- |
|  |  |  |  |  |  |  |  |

1.2. **Pārdevējs** apliecina, ka tas ir ieguvis augoša meža cirsmu un ciršanas tiesības uz to, nepārkāpjot Latvijas Republikas likumdošanu.

1.3. **Pārdevējs** apliecina, ka līdz Līguma noslēgšanai cirsma nav nevienam citam atsavināta, nav ieķīlāta, par to nav strīdu, tai nav uzlikts aizliegums, kā arī nav citu šķēršļu, lai to pārdotu un lai **Pircējs** to varētu nopirkt.

1.4. **Pircējam** ir zināms cirsmas faktiskais stāvoklis un **Pircējs** apliecina, ka neizvirzīs pret **Pārdevēju** nekādas pretenzijas, ja atklāsies kādi cirsmai piemītoši apslēpti trūkumi.

1.5. **Pircējs** apliecina, ka viņam ir skaidri zināmas cirsmas robežas, kokmateriālu krautuvju vietas, kokmateriālu pievešanas un izvešanas ceļi ārpus cirsmas robežām, atstājamo ekoloģisko un/vai sēklu koku skaits un apjoms, un šajā sakarā **Pircējam** pret **Pārdevēju** nav nekādu pretenziju.

1.6. Ar šī līguma noslēgšanas brīdi **Pircējs** iegūst iepriekš minētās cirsmas koku izstrādes tiesības un izstrādāto kokmateriālu īpašumtiesības.

1.7. Risks par cirsmas pilnīgu vai daļēju bojāeju pāriet no **Pārdevēja** uz **Pircēju** ar šī Līguma parakstīšanas brīdi.

1.8. **Pircējs** apņemas izstrādāt cirsmu viena kalendārā gada laikā no līguma noslēgšanas dienas.

1.9. Speciālie noteikumi :

**2.** **PIRKUMA MAKSA UN APMAKSAS KĀRTĪBA**

2.1. Cirsma tiek pārdota par pirkuma maksu EUR **.......** (..... tūkstoši......simti...... desmiti ....... euro .... centi).

2.2. **Pircējs** veic samaksu **Pārdevējam** par cirsmu ar pārskaitījumu uz bankas kontu 5 (piecu) darba dienu laikā pēc šī līguma parakstīšanas dienas.

2.3. **Pircējs** saskaņā ar normatīvo aktu prasībāmaprēķina unno pirkuma maksas ietur un pārskaita valsts budžetā iedzīvotāju ienākuma nodokli EUR ......... (..... tūkstoši......simti...... desmiti ....... euro....centi), par to izsniedzot **Pārdevējam** paziņojumu.

2.4. **Pārdevējam** izmaksājamā summa ir **EUR .........** (..... tūkstoši......simti...... desmiti ....... euro....centi).

**3.** **PIRCĒJA TIESĪBAS UN PIENĀKUMI**

3.1. Ar šī līguma noslēgšanas brīdi **Pircējs** iegūst augošu koku izstrādes tiesības 1.1. punktā norādītajā cirsmā un īpašumtiesības uz cirsmā sagatavotajiem mežmateriāliem.

3.2. **Pircējam** ir tiesības uzsākt cirsmas izstrādi pēc pirkuma maksas pārskaitīšanas, dienā, kad nauda ir ienākusi **Pārdevēja** bankas kontā.

3.3. **Pircējam** ir pienākums:

3.3..1. izstrādājot cirsmu, ievērot LR spēkā esošos likumus, noteikumus un normatīvos aktus,

3.3..2. cirsmas izstrādes procesā nepieļaut ciršanai neparedzētu koku cirsmā vai ārpus tās izciršanu vai bojāšanu,

3.3..3. atļaut **Pārdevējam** apsekot cirsmu tās izstrādes laikā,

3.3..4. pēc mežizstrādes darbu pabeigšanas satīrīt krautuves vietas, sakārtot vai atjaunot izvešanas ceļus to agrākā stāvoklī, iztīrīt un/vai atjaunot meža meliorācijas sistēmas objektus, ja tie bojāti sakarā ar cirsmas izstrādi vai kokmateriālu izvešanu,

3.3..5. pēc mežizstrādes darbu pabeigšanas nodot **Pārdevējam** cirsmu ar nodošanas - pieņemšanas aktu, iepriekš savlaicīgi paziņojot **Pārdevējam** par cirsmas nodošanas laiku,

3.3..6. atlīdzināt **Pārdevējam** vai trešajām personām cirsmas izstrādes procesā nodarītos zaudējumus.

3.4. **Pircējam** nav tiesības pārdot cirsmu trešajai personai bez rakstiskas saskaņošanas ar **Pārdevēju.**

**4.** **PĀRDEVĒJA TIESĪBAS UN PIENĀKUMI**

4.1. **Pārdevējam** ir pienākums:

4.1..1. līguma noslēgšanas brīdī izsniegt **Pircējam** apliecinājuma koku ciršanai kopiju, cirsmas skices kopiju, cirsmas novērtējumu, kas ir šī līguma pielikumi un neatņemamas sastāvdaļas,

4.1..2. nodot cirsmu **Pircējam** izstrādei pēc pirkuma maksas ieskaitīšanas **Pārdevēja** bankas kontā,

4.1..4. **Pārdevējs** ir atbildīgs par to, ka dabā pirms cirsmas izstrādes sākšanas ir nepārprotami un skaidri atzīmētas un redzamas cirsmas robežas un atstājamie ekoloģiskie un/vai sēklu koki,

4.2. **Pārdevējam** ir tiesības:

4.2..1. apsekot cirsmu tās izstrādes laikā,

4.2..2. konstatējot pretlikumīgas darbības, apturēt cirsmas tālāku izstrādi līdz domstarpību novēršanai un/vai zaudējumu segšanai.

**5.** **PUŠU ATBILDĪBA**

5.1. Puses atbild viena pret otru saskaņā ar šo līgumu un Latvijas Civillikumu.

5.2. Līgums ir saistošs abiem līguma slēdzējiem, to mantiniekiem un tiesību pārņēmējiem, un tie ir materiāli atbildīgi par līgumsaistību izpildi.

5.3. Pušu līgumiskās attiecības tiek regulētas saskaņā ar Latvijas Republikā spēkā esošajiem normatīvajiem aktiem.

5.4. Puses tiek atbrīvotas no atbildības par pilnīgu vai daļēju šī līguma nepildīšanu, ja šī neizpilde radusies nepārvaramas varas un/vai ārkārtēju apstākļu rezultātā, kurus līdzēji nevarēja paredzēt un novērst.

5.5. Puse, kurai radušies nepārvaramas varas apstākļi, nekavējoties informē otru Pusi par nepārvaramas varas iestāšanos. Šajā gadījumā Puses vienojas par Līgumā noteikto noteikumu grozīšanu vai līguma izbeigšanu. Nepārvaramas varas apstākļu iestāšanās jāpierāda tai Pusei, kura uz tiem atsaucas.

5.6. Līgumu var lauzt, ja abas līgumslēdzējas puses tam piekrīt un savstarpēji rakstiski vienojas.

5.7. **Pārdevējam** nav tiesību vienpusēji lauzt līgumu, ja **Pircējs** cirsmas izstrādes laikā nepieļauj būtiskus likumu un normatīvo aktu pārkāpumus.

5.8. **Pārdevējam** ir tiesības vienpusēji lauzt līgumu, ja:

5.8..1. **Pircējs** nav samaksājis pirkuma maksu 2.2. punktā noteiktajā termiņā;

5.8..2. **Pircējs** cirsmas izstrādes laikā ar savu darbību vai bezdarbību pieļauj būtiskus normatīvo aktu pārkāpumus, nodara un neatlīdzina zaudējumus **Pārdevējam** vai trešajām personām.

**6.** **NOBEIGUMA NOTEIKUMI**

6.1. Šis līgums stājas spēkā no tā parakstīšanas brīža un ir spēkā līdz abu pušu saistību pilnīgai izpildei. Līgums ir saistošs abām pusēm un to tiesību pārņēmējiem.

6.2. Visi strīdi, domstarpības vai prasības, kas rodas sakarā ar šo līgumu, tā izpildi, pārkāpšanu, izbeigšanu vai spēka zaudēšanu, puses risina savstarpēju pārrunu un vienošanās ceļā, ja vienošanos neizdodas panākt, strīdu jautājums tiks nodots izskatīšanai Latvijas Republikas tiesā normatīvajos aktos noteiktajā kārtībā.

6.3. Visos jautājumos, kuri nav atrunāti šajā līgumā, līguma slēdzēji vadās pēc spēkā esošās Latvijas Republikas likumdošanas.

6.4. Visi grozījumi, papildinājumi un pielikumi līgumam stājas spēkā tikai tad, ja tie veikti rakstveidā un tos ir parakstījušas abas līgumslēdzējas puses vai attiecīgi to pilnvaroti pārstāvji.

6.5. Līgums sastādīts uz trijām lapām ar identisku tekstu divos eksemplāros, kuri pa vienam glabājas pie katra līguma slēdzēja.

**7.** **Līguma slēdzēju rekvizīti un paraksti**

| **PIRCĒJS** |  | **PĀRDEVĒJS** |
| --- | --- | --- |
|   |   |   |
| (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) |   | (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) |